Veikkausliiga
Veikkausliiga ir augstākā futbola līga Somijā. Līgā piedalās 12 komandas. Sezonas pirmajā posmā katra komanda ar katru spēlē 2 reizes. Pēc tam līga tiek sadalīta divās daļās pa sešām komandām. Sezonas beigās tiek aizvadītas play-off spēles par iekļūšanu Eiropas konferenču līgā, 11. vieta aizvada pārspēles par palikšanu līgā, bet pēdējā vieta tiek pazemināta uz Ykkönen līgu. Sezona parasti sākas aprīlī un noslēdzas oktobrī. Kopš līgas izveidošanas 1990. gadā visvairāk čempionu titulu (17) ir izcīnījusi Helsinku HJK komanda, kas ir arī pašreizējie čempioni. Somijas čempionāts tiek aizvadīts kopš 1908. gada, un kopā Helsinku HJK ir kļuvis par Somijas čempioniem 33 reizes.